Държавен вестник, бр. 72, 2024 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  72
6. описание на:
а) процеса на извършената от групата ком­
плексна проверка във връзка с въпросите по 
устойчивостта в съответствие с установените 
изисквания към предприятията да извършват 
процес на комплексна проверка;
б) основните действителни или потенциал­
ни неблагоприятни въздействия, свързани със 
собствените дейности на групата и с нейната 
верига на стойност, включително нейните 
продукти и услуги, нейните стопански/бизнес 
отношения и верига на доставки, действията, 
предприети за установяване и наблюдение 
на тези въздействия и други неблагоприятни 
въздействия, които предприятието майка е 
длъжно да установи съгласно други устано­
вени изисквания за извършване на процес на 
комплексна проверка;
в) предприети от групата действия и ре­
зултата от тези действия за предотвратяване, 
смекчаване, коригиране или прекратяване на 
действителни или потенциални неблагопри­
ятни въздействия;
7. описание на основните рискове за гру­
пата, свързани с въпросите по устойчивостта, 
включително описание на основните зависи­
мости на групата от тези въпроси и начина, 
по който групата управлява тези рискове;
8. показатели, имащи отношение към 
оповестяването на информацията по т. 1 – 7;
9. посочване на дъщерните предприятия, 
включени в консолидацията, които са осво­
бодени от годишен или консолидиран отчет 
за устойчивостта в съответствие с този закон 
или със законодателството на друга държава 
членка.
(3) Предприятието майка на голяма група 
включва в консолидирания отчет за устойчи­
востта описание на процеса по идентифици­
ране на информацията по ал. 1, включена в 
доклада за дейността.
(4) Информацията по ал. 2 включва ин­
формация, свързана с краткосрочния, сред­
носрочния и дългосрочния времеви хоризонт, 
когато това е приложимо.
(5) Когато е приложимо, информацията по 
ал. 1 и 2 включва информация за собствените 
дейности на групата и за нейната верига на 
стойност, включително за нейните продукти 
и услуги, нейните бизнес отношения и верига 
на доставки.
(6) Когато е приложимо, информацията по 
ал. 1 и 2 съдържа препратки и допълнителни 
пояснения към друга информация, включена 
в консолидирания доклад за дейността в съ­
ответствие с чл. 45, както и оповестените в 
консолидирания финансов отчет суми.
(7) Предприятието майка може да не вклю­
чи в консолидирания отчет за устойчивостта 
информация, свързана с предстоящи промени 
или въпроси в процес на договаряне, когато 
според надлежно обосновано становище на 
управителните и надзорните органи, дейст­
ващи в рамките на компетентността си, опо­
вестяването на подобна информация би било 
в сериозна вреда на търговската позиция на 
групата, при условие че подобен пропуск не 
пречи на обективното и балансирано разбиране 
за развитието, резултатите, състоянието на 
групата и въздействието на нейната дейност.
(8) Когато предприятието майка установи 
значителни разлики между рисковете за или 
въздействието на групата и рисковете за или 
въздействието на едно или повече негови дъ­
щерни предприятия, то предоставя подходящо 
разбиране за рисковете за и въздействието 
на съответното дъщерно предприятие или 
дъщерни предприятия.
(9) Информацията по ал. 1 – 7 се оповестява 
в съответствие с изискванията на Европейски­
те стандарти за отчитане на устойчивостта.
(10) Ръководителят на предприятието майка 
информира представителите на работниците 
на подходящото равнище и обсъжда с тях 
съответната информация и средствата за 
получаване и проверка на информацията за 
устойчивостта. Становището на представите­
лите на работниците се съобщава, когато е 
приложимо, на управителните или надзорните 
органи.“
§ 21. Член 52 се изменя така:
„Чл. 52. Предприятия майки, които спазват 
изискванията по чл. 51, ал. 1 – 9, се счита, че 
са изпълнили изискванията по чл. 39, ал. 1, 
т. 1 – 3 и ал. 2 и чл. 48.“
§ 22. В глава седма, раздел IV се създава 
чл. 52а:
„Чл. 52а. (1) Предприятие майка, което 
едновременно е и дъщерно предприятие, се 
освобождава от задължението за изготвяне 
на консолидиран отчет за устойчивостта по 
чл. 51, когато са изпълнени следните условия:
1. освобождаваното предприятие майка и 
неговите дъщерни предприятия са включе­
ни в консолидиран доклад за дейността на 
друго предприятие, изготвен в съответствие 
с изискванията на този закон или на законо­
дателството на друга държава членка;
2. докладът за дейността на освобождава­
ното предприятие майка съдържа следната 
информация:
а) наименованието и седалището на пред­
приятието майка, което оповестява информа­
ция на равнище група в съответствие с чл. 51 
или с аналогичните правила за отчитане на 
устойчивостта на съответното национално 
законодателство на друга държава членка;
б) препратка към интернет страницата, на 
която е публикуван консолидираният доклад за 
дейността, съответно консолидираният отчет 
за устойчивостта на предприятието майка, 
което оповестява информация на равнище 
група, както и докладът с одиторското мнение 
за изразяване на сигурност по устойчивостта 
съгласно чл. 37а или аналогичната разпоредба 
от законодателството на друга държава членка;